CELEX: 62008CJ0342
Language: fi
Date: 2009-03-12
Title: Yhteisöjen tuomioistuimen tuomio (kuudes jaosto) 12 päivänä maaliskuuta 2009. # Euroopan yhteisöjen komissio vastaan Belgian kuningaskunta. # Jäsenyysvelvoitteiden noudattamatta jättäminen - Direktiivi 96/82/EY - 11 artiklan 1 kohdan c alakohta - Ulkoisten pelastussuunnitelmien laatimatta jättäminen - Direktiivin puutteellinen täytäntöönpano. # Asia C-342/08.

Yhteisöjen tuomioistuimen tuomio (kuudes jaosto) 12.3.2009 – komissio vastaan Belgia
      (asia C‑342/08)
      Jäsenyysvelvoitteiden noudattamatta jättäminen – Direktiivi 96/82/EY – 11 artiklan 1 kohdan c alakohta – Ulkoisten pelastussuunnitelmien laatimatta jättäminen – Direktiivin puutteellinen täytäntöönpano
      1.                     Jäsenyysvelvoitteiden noudattamatta jättämistä koskeva kanne – Yhteisöjen tuomioistuimen arviointi siitä, onko kanne perusteltu
            – Huomioon otettava tilanne – Tilanne perustellussa lausunnossa asetetun määräajan päättyessä (EY 226 artikla) (ks. 12 kohta)
      2.                     Jäsenvaltiot – Velvoitteet – Direktiivien täytäntöönpano – Jäsenyysvelvoitteiden noudattamatta jättäminen – Sisäistä oikeusjärjestystä
            koskevia perusteluja ei voida hyväksyä (EY 226 artikla) (ks. 13 kohta)
      3.                     Toimielinten säädökset, päätökset ja muut toimet – Direktiivit – Täytäntöönpano jäsenvaltioissa – Direktiivien tehokkuuden
            varmistamisen välttämättömyys (EY 249 artikla) (ks. 16 kohta)
      Aihe 
      
         
               Jäsenyysvelvoitteiden noudattamatta jättäminen – Se, ettei ole laadittu ulkoisia pelastussuunnitelmia toimenpiteitä varten,
                  jotka on toteutettava vaarallisista aineista aiheutuvien suuronnettomuusvaarojen torjunnasta 9.12.1996 annetun neuvoston direktiivin
                  96/82/EY (EYVL 1997, L 10, s. 13) 9 artiklan soveltamisalaan kuuluvien tuotantolaitosten ulkopuolella
               
            Ratkaisu 
      1)         Belgian kuningaskunta ei ole noudattanut vaarallisista aineista aiheutuvien suuronnettomuusvaarojen torjunnasta 9.12.1996
         annetun neuvoston direktiivin 96/82/EY, sellaisena kuin se on muutettuna 16.12.2003 annetulla Euroopan parlamentin ja neuvoston
         direktiivillä 2003/105/EY, mukaisia velvoitteitaan, koska se ei ole huolehtinut ulkoisen pelastussuunnitelman laatimisesta
         kaikille tämän direktiivin 9 artiklassa tarkoitetuille tuotantolaitoksille.
      
      
         
                  2)
               
               
                  
               
               
                  	Belgian kuningaskunta velvoitetaan korvaamaan oikeudenkäyntikulut.